cyanic-selkie/wikianc huggingface dataset:
প্রভাস রায়
সংক্ষিপ্ত জীবনী
প্রভাস রায়ের জন্ম ১৯০৭ খ্রিস্টাব্দের ১৪ এপ্রিল (১ বৈশাখ ১৩১৪ বঙ্গাব্দ) পশ্চিমবঙ্গের দক্ষিণ ২৪ পরগণা জেলার বুড়ুলে। পিতার নাম সুরেন্দ্রনাথ রায়। স্কুলের পড়াশোনা বুড়ুল হাই স্কুলে। কৈশোরেই তিনি স্বদেশী আন্দোলন ও ঐতিহাসিক খিলাফত আন্দোলনের সঙ্গে যুক্ত হয়েছিলেন। স্কুলে ১৯২২ খ্রিস্টাব্দে তিনি শিক্ষক হিসেবে পেলেন চট্টগ্রাম যুব বিদ্রোহের অন্যতম সংগঠক মাস্টারদা সূর্য সেনের সহযোগী অনুরূপচন্দ্র সেনকে। তার সংস্পর্শে এসে বিপ্লবী আন্দোলনে সক্রিয় হয়ে ওঠেন। ১৯২৬ খ্রিস্টাব্দে অনুরূপচন্দ্র সেন গ্রেপ্তার হন এবং সেই সময় তার বিরুদ্ধেও গ্রেফতারি পরোয়ানা জারি হয়। কলকাতার বিদ্যাসাগর কলেজের ছাত্রাবস্থায় তিনি কলেজ থেকে গ্রেফতার এড়িয়ে পালিয়ে যান। ১৯২৯ খ্রিস্টাব্দে মাস্টারদা'র সঙ্গে তার পরিচয় হয় ।১৯৩০ খ্রিস্টাব্দে চট্টগ্রাম অস্ত্রাগার লুণ্ঠনের পরই তার বিরুদ্ধে গ্রেফতারি পরোয়ানা জারি হলে তিনি আত্মগোপন করে থাকলেও ১৯৩২ খ্রিস্টাব্দে ধরা পড়েন। কারাবাসের সময় ভবানী সেন, ধরণীধর গোস্বামী, আবদুল রেজ্জাক খাঁ প্রমুখের কাছে মার্কসবাদের শিক্ষা নেন।
রাজনৈতিক ক্রিয়াকলাপ
১৯৩৭ খ্রিস্টাব্দে জেল হতে মুক্ত হয়ে শ্রমিক ও কৃষক আন্দোলন আত্মনিয়োগ করেন । ওই বছরই কমিউনিস্ট পার্টির সদস্যপদ পান। আবদুল মোমিন, নিত্যানন্দ চৌধুরী প্রমুখের সঙ্গে বিড়লাপুর, বজবজ, মেটিয়াবুরুজ চটকল, সূতাকল শ্রমিকদের আন্দোলন সংগঠিত করেন। পার্টির নির্দেশে ১৯৩৯ থেকে ১৯৪৫ খ্রিস্টাব্দ পর্যন্ত চব্বিশ পরগনা জেলা কংগ্রেস কমিটির সাধারণ সম্পাদকের দায়িত্ব পালন করেন । ১৯৪৫ খ্রিস্টাব্দে তিনি কংগ্রেস ছাড়েন এবং সেই বছরই কাকদ্বীপ, সন্দেশখালি প্রভৃতি স্থানে কৃষকদের ঐতিহাসিক তেভাগা আন্দোলনে নেতৃত্ব দেন। সহকর্মী হিসাবে কংসারী হালদারও ছিলেন। ১৯৪৮ খ্রিস্টাব্দে কমিউনিস্ট পার্টি বেআইনি ঘোষিত হলে তিনিও আত্মগোপন করেন; কিন্তু কিছুকাল পরই গ্রেপ্তার হন। ১৯৫১ খ্রিস্টাব্দে পার্টির উপর থেকে নিষেধাজ্ঞা প্রত্যাহৃত হলে তিনি ছাড়া পান। ১৯৬৪ খ্রিস্টাব্দে কমিউনিস্ট পার্টি বিভক্ত হলে তিনি সি.পি .আই.(এম)-এ যোগ দেন এবং চব্বিশ পরগনা জেলা কমিটির সম্পাদক নির্বাচিত হন । দলের পশ্চিমবঙ্গ রাজ্য কমিটির সদস্যও ছিলেন তিনি। ১৯৫২ থেকে ১৯৬২ খ্রিস্টাব্দ ব্যতিরেকে ১৯৮২ খ্রিস্টাব্দের সাধারণ নির্বাচন অবধি প্রতিটি নির্বাচনে জয়ী হয়ে পশ্চিমবঙ্গ বিধানসভার সদস্য হয়েছেন । প্রথম ও দ্বিতীয় যুক্তফ্রন্ট এবং প্রথমে ও দ্বিতীয় বামফ্রন্ট মন্ত্রীসভার সদস্য ছিলেন তিনি ।
মৃত্যু
প্রভাস রায় ৮৪ বৎসর বয়সে ইংরাজী ১৯৯১ খ্রিস্টাব্দের ২৩ শে মে (৭ জ্যেষ্ঠ ১৩৯৮ বঙ্গাব্দ) প্রয়াত হন। পশ্চিমবঙ্গের বামফ্রন্ট সরকার তার স্মৃতির উদ্দেশ্যে দক্ষিণ চব্বিশ পরগণার আমতলায় "প্রভাস রায় ইন্ডাস্ট্রিয়াল ট্রেনিং সেন্টার" স্থাপন করে ।
শাহাদুজ্জামান
শাহাদুজ্জামান (জন্ম: ১৯৬০) বাংলাদেশী লেখক। মূলত গল্প এবং উপন্যাস তার কাজের প্রধান ক্ষেত্র হলেও গবেষণা, ভ্রমণ, প্রবন্ধ এবং অনুবাদ সাহিত্যেও উল্লেখযোগ্য অবদান রেখেছেন তিনি। পাশাপাশি বিভিন্ন দৈনিক পত্রিকায় কলাম লেখেন তিনি। ২০১৬ সালে তিনি কথাসাহিত্যে বাংলা একাডেমি সাহিত্য পুরস্কার লাভ করেন।
জন্ম ও শিক্ষাজীবন
শাহাদুজ্জামানের জন্ম ১৯৬০ সালে। মাধ্যমিক এবং উচ্চমাধ্যমিক পর্যায়ে পড়াশোনা করেছেন মির্জাপুর ক্যাডেট কলেজে। চট্টগ্রাম মেডিকেল কলেজ থেকে পাশ করে চিকিৎসক হিসেবে কাজ করেছেন উন্নয়ন সংস্থা ব্র্যাকের গ্রামীণ স্বাস্থ্য প্রকল্পে। পরবর্তীকালে জনস্বাস্থ্য বিষয়ে ঢাকা বিশ্ববিদ্যালয় থেকে স্নাতকোত্তর এবং নেদারল্যান্ডসের আমস্টার্ডাম বিশ্ববিদ্যালয় থেকে চিকিৎসা নৃবিজ্ঞানে পিএইচডি অর্জন করেন।
কর্মজীবন
শাহাদুজ্জামান দীর্ঘদিন ব্র্যাক বিশ্ববিদ্যালয়ের ইনস্টিটিউট অব পাবলিক হেলথ বিভাগে অধ্যাপনা করেছেন। বর্তমানে তিনি যুক্তরাজ্যের গ্লাসগো বিশ্ববিদ্যালয়ে গবেষণা এবং অধ্যাপনায় যুক্ত আছেন।
সাহিত্যকর্ম
শাহাদুজ্জামানের প্রথম গল্পগ্রন্থ কয়েকটি বিহ্বল গল্প, প্রকাশনা সংস্থা মাওলা ব্রাদার্স আয়োজিত কথাসাহিত্যের পাণ্ডুলিপি প্রতিযোগিতায় শ্রেষ্ঠ পুরস্কার পেয়ে প্রকাশিত হয় ১৯৯৬ সালে। তার উল্লেখযোগ্য কয়েকটি গ্রন্থ ক্রাচের কর্নেল, আধ ঘুমে ক্যাস্ট্রোর সঙ্গে, একটি হাসপাতাল একজন নৃবিজ্ঞানী কয়েকটি ভাঙ্গা হাড়, ক্যাঙ্গারু দেখার শ্রেষ্ঠ দিন এবং অন্যান্য অনুবাদ গল্প, কয়েকটি বিহ্বল গল্প, কাগজের নৌকায় আগুনের নদী এবং কবি জীবনানন্দ দাশের উপরে লেখা উপন্যাস একজন কমলালেবু।
চলচ্চিত্রে অভিযোজন
তার রচিত বিভিন্ন সাহিত্যকর্ম পরবর্তীতে চলচ্চিত্রের অংশ হয়েছে। তার রচিত "মৌলিক" ও "সাইপ্রাস" নামক দুটি ছোট গল্পের ভিত্তিতে ২০১৮ সালের কমলা রকেট চলচ্চিত্রের কাহিনি নির্মিত হয়েছে।
গোপালতাপনী উপনিষদ
গোপালতাপনী উপনিষদ (गोपालतापिन्युपनिषत्) হল সংস্কৃত পাঠ, এবং পরবর্তী উপনিষদগুলির মধ্যে একটি, অথর্ববেদের সাথে সংযুক্ত। গোপালতাপনী হল চারটি তাপনী উপনিষদের একটি (নৃসিংহ, রাম, ত্রিপুর ও গোপাল)।
উপনিষদটি অথর্ববেদের তান্ড্য দর্শনের অন্তর্গত। যেমন গোপালতাপনী উপনিষদ গ্রন্থগুলির সংকলন যা অবশ্যই পৃথক গ্রন্থ হিসাবে পূর্বে বিদ্যমান ছিল, এবং এক বা একাধিক প্রাচীন ভারতীয় পণ্ডিতদের দ্বারা একটি বৃহত্তর পাঠে সম্পাদনা করা হয়েছিল। গোপালতাপনী উপনিষদের সুনির্দিষ্ট কালানুক্রম অনিশ্চিত, এবং এটি বিভিন্নভাবে ভারতে খ্রিস্টপূর্ব ৮ম থেকে ৬ষ্ঠ শতাব্দীর মধ্যে রচিত হয়েছে বলে জানা যায়।
এটি বৃহত্তম উপনিষদিক সংকলন, এবং আটটি প্রপাথক (আক্ষরিকভাবে বক্তৃতা, অধ্যায়) রয়েছে, প্রতিটিতে অনেকগুলি খণ্ড রয়েছে এবং প্রতিটি খণ্ডে অনেকগুলি শ্লোক রয়েছে। ভলিউমগুলি গল্প ও বিষয়বস্তুর বিচিত্র সংগ্রহ। কাব্যিক ও মন্ত্র-কেন্দ্রিক অথর্ববেদের অংশ হিসাবে, উপনিষদের বিস্তৃত একীকরণের বিষয়বস্তু হল মানুষের জ্ঞান ও পরিত্রাণের সন্ধানে বক্তৃতা, ভাষা, গান ও মন্ত্রের গুরুত্ব, আধিভৌতিক প্রাঙ্গনে ও প্রশ্ন, সেইসাথে আচারের প্রতি।
পরম্পরা নামের অর্থ
এই উপনিষদের প্রেক্ষাপটে সংস্কৃত শব্দ তপানীয়া স্পষ্ট নয়। শব্দটি চারটি ভিন্ন রূপে পাওয়া যায়:  তাপনীয়, তাপনীয়া, তাপিনী, তাপনী। তাপানী হল শিরোনাম এবং প্রসঙ্গে ব্যবহৃত সবচেয়ে সাধারণ রূপ, কিন্তু এটি আরও সঠিক তপানিয়ার একটি সংক্ষিপ্ত রূপ বলে মনে হয়, যা পাঠ্যগুলিতে উপস্থিত হয়। মনিয়ার-উইলিয়ামসের মত অনুসারে আমাদের ধরে নেওয়া উচিত তপানীয়  (স্বর্ণ) বজসেয়ানী সংহিতার দর্শনের নাম যেটি এই নাম ধারণ করে চারটি উপনিষদ তৈরি করেছিল। এটি অনুমান করে যে তারা একটি সাধারণ উৎস থেকে এসেছে যা অন্যদের দ্বারা বিতর্কিত কিছু, যারা বিশ্বাস করে যে অন্য তিনটি কাজ নৃসিংহ-তপানীর মডেলে লেখা হয়েছিল বৈধতা আনার ক্ষেত্রে সেই কাজের দ্বারা উপভোগ করা সাফল্যের ফলস্বরূপ নৃসিংহ মন্ত্র সম্বলিত বিশেষ প্রাচীন ঐতিহ্য। দেউসেন তাপানীয়া পড়েন,  যার অর্থ "যা অবশ্যই উত্তপ্ত হতে হবে" বা "সোনা"। এটি "আত্ম-মৃত্যু" এর অর্থও রয়েছে।
স্ব-শুদ্ধির প্রক্রিয়াকে প্রায়শই গন্ধযুক্ত সোনার সাথে তুলনা করা হয়, যা কোনো অমেধ্য অপসারণের জন্য আগুনে বারবার উত্তপ্ত করা হয়। দেউসেন এইভাবে এই শব্দটিকে ব্যাখ্যা করেছেন: "তপনম (তপস্যা) হল বেদনা-সহিষ্ণুতা বা তপস্বী আত্মত্যাগ; নৃসিংহ-তপনম মানে নরসিংহের কাছে তপস্বী আত্মসমর্পণ। তাই নৃসিংহ-তপানীয় উপনিষদ হল "নৃসিংহের কাছে তপস্বী আত্মসমর্পণ সংক্রান্ত মতবাদ।"
বিচ্ছুরক প্রিজম
আলোকবিজ্ঞানে, বিচ্ছুরক প্রিজম হল একধরণের আলোকীয় প্রিজম যার জ্যামিতিক আকৃতি সাধারনতঃ ত্রিভুজের মত হয় এবং এই প্রিজমের সাহায্যে সাদা আলোক রশ্মির বিচ্ছুরণের মাধ্যমে বর্ণালী সৃষ্টি করা হয়। আলোকীয় প্রিজমের অন্যতম ধর্ম হল আলোকরশ্মির বিচ্ছুরন যদিও ব্যবহারিক ক্ষেত্রে বিচ্ছুরণের জন্য আলোকীয় প্রিজম খুব একটা ব্যবহার হয়না।
ত্রিভুজ আকৃতির প্রিজমের মাধ্যমে যৌগিক আলোর বিচ্ছুরন ঘটিয়ে বিভিন্ন আলোক রশ্মির বর্ণালি সৃষ্টি করে যৌগিক আলোর উপাদানস্বরূপ বিভিন্ন মৌলিক আলোর বর্ণালীকে আলাধা করা হয়। যৌগিক আলোর উপদানস্বরূপ বিভিন্ন মৌলিক আলোকরশ্মির তরঙ্গদৈর্ঘ্য বিভিন্ন মানের হয় যা ত্রিভুজাকৃতি প্রিজমের মাধ্যমে বিচ্ছুরিত হয়ে বিভিন্ন কোনে পতিত হয়ে বিভিন্ন বর্ণযুক্ত বর্ণালীর সৃষ্টি করে। প্রিজমের উপাদানের প্রতিসরাঙ্ক -এর কারনেই বিভিন্ন তরঙ্গদৈর্ঘ্য -এর মৌলিক আলোকরশ্মি বিভিন্ন কোনে বিচ্ছুরিত হয়। স্নেলের সূত্র অনুসারে আলোকরশ্মির তরঙ্গদৈর্ঘ্য এবং আলোকরশ্মি যে মাধ্যমের মধ্যে দিয়ে গমন করে তার প্রতিসরাঙ্ক -এই দুই শর্তের উপর মৌলিক আলোকরশ্মির গতিপথ ও বিচ্ছুরণ কোন নির্ভর করে। এইভাবেই প্রিজমের উপাদানের প্রতিসরাঙ্ক এবং যৌগিক আলোর মধ্যস্থিত মৌলিক আলোর তরঙ্গদৈর্ঘ্য অনুসারে যৌগিক আলো বিচ্ছুরিত হয়ে বর্না‌লির সৃষ্টি করে। উচ্চ তরঙ্গদৈর্ঘ্য -এর আলোর (যেমন লাল বর্ণের আলো) বিচ্যুতি কম হয় এবং অপেক্ষাকৃত ক্ষুদ্র তরঙ্গদৈর্ঘ্য -এর আলোর (যেমন নীল বর্ণের আলো) বেশি বিচ্যুতি ঘটে।
পদার্থবিদ বর্ন ‌এবং উল্ফ একক-প্রিজমের বিচ্ছুরন প্রক্রিয়ার গাণিতিক বিবরন দিয়েছেন। পদার্থ‌বিদ ডুরাটে যৌগিক প্রিজমের বিচ্ছুরন প্রক্রিয়ার বিবরন দিয়েছেন।
প্রিজমের মাধ্যমে সাদা আলোর বিচ্ছুরন প্রক্রিয়া পর্যবেক্ষণ করে বিজ্ঞানী স্যার আইজাক নিউটন -এই ধারণা করেন যে সাদা আলো বিবিধ বর্ণের আলোর সমষ্টি।
পরিদর্শন
পদার্থবিদ্যায়, সাধারনতঃ কোন বস্তুর প্রতিসরাঙ্ক সেই মাধ্যমের মধ্য দিয়ে গমনকারী আলোকরশ্মির তরঙ্গদৈর্ঘ্য -এর উপর নির্ভরশীল কিন্তু কিছু বিশেষ বস্তুর তরঙ্গদৈর্ঘ্য নির্ভরশীলতা অন্যান্য বস্তুর তুলনায় অনেক বেশি। দৃশ্যমান আলোর ক্ষেত্রে বিকে ৭ -এর ন্যায় ক্রাউন কাঁচ -এ আলোকরশ্মির বিচ্ছুরন কম এবং তুলনায় ফ্লিন্ট কাঁচে আলোকরশ্মি বেশি বিচ্ছুরিত হয়। সুতরাং বিচ্ছুরক প্রিজম প্রস্তুতিতে ফ্লিন্ট কাচ বেশি উপযোগী। অতিবেগুনী রশ্মি এবং অবলোহিত রশ্মির ক্ষেত্রে সাধারন কাচ অস্বচ্ছ হয়ে পরে তখন সেইসকল ক্ষেত্রে বিচ্ছুরণের জন্য সাধারণত ফিউজ্ড‌ সিলিকা বা ফিউজ্ড‌ কোয়ার্টজ নামক একধরনের বিশেষ যৌগের ব্যবহার করা হয়।
বর্ণালীর বিস্তৃতি বাড়াতে প্রিজমের শীর্ষ কোণ আরও প্রশস্ত করা যেতে পারে। কিন্তু সাধারণত এমন পরিস্থিতি তৈরি করা হয় যাতে, প্রিজমের মধ্যে প্রবেশকারী রশ্মি ও প্রিজমের ভেতর থেকে বাইরে গমনকারী বহির্মুখী রশ্মি উভয়েই প্রিজমের পৃষ্ঠতলের সঙ্গে একটি বিশেষ কৌণিক অবস্থান বজায় রাখে এবং সেই বিশেষ কৌণিক মান ব্রিউস্টার কোন-এর সমান বা প্রায় তার মানের অনুরূপ হয়। -এই কৌণিক মান ব্রিউস্টার কোনের থেকে অধিক হয়ে গেলে আলোর প্রতিফলন ক্ষমতা অনেক কমে যায়। বিচ্ছুরক প্রিজম সাধারনতঃ সমপার্শ্ববিশিষ্ট হয় (৬০ ডিগ্রি শীর্ষ কোন যুক্ত)।
গ্রিজম(গ্রেটিং ও প্রিজমের মিশ্রণ) এবং অন্যান্য ব্যবহার
অপবর্তন গ্রেটিং বা ডিফ্র্যাকশন গ্রেটিং হল আলোকবিজ্ঞানের এক বহুল প্রচলিত পর্যায়ক্রমিক গঠন (পিরিওডিক স্ট্রাকচার)-সম্পন্ন বস্তু যা যৌগিক আলোকরশ্মির বিভাজন ও অপবর্তন ঘটিয়ে তাকে বিভিন্ন দিকে প্রেরন করে। ব্যাবহারিক ক্ষেত্রে বিশেষ কিছু সুবিধার জন্য এই অপবর্তন গ্রেটিং -কে বিচ্ছুরক প্রিজমের তুলনায় বেশি প্রাধান্য দেওয়া হয়। গ্রেটিং ও প্রিজমের সংমিশ্রন ঘটিয়ে আলোকবিজ্ঞানে গ্রিজ্ম‌ নামক একটি বস্তুর উদ্ভাবন হয়েছে। জ্যোতির্বিজ্ঞানে নক্ষত্র এবং অন্যান্য মহাজাগতিক বস্তুর বর্ণালি পর্যবেক্ষণ অত্যন্ত গুরুত্বপূর্ণ। এইক্ষেত্রে গ্রিজ্‌ম নামক এই বিশেষ আলোকীয় যন্ত্রের বিশেষ ব্যবহার দেখা গেছে।
বর্ণালী পর্যবেক্ষণকারী যন্ত্রে আরও এক গুরুত্বপূর্ণ আলোকীয় যন্ত্রাংশের ব্যবহার হয় যার নাম অবগাঢ গ্রেটিং বা ইম্মারসড্‌ গ্রেটিং এবং এই গুরুত্বপূর্ণ যন্ত্রাংশ প্রস্তুতিতে বিচ্ছুরক প্রিজমের ব্যবহার লক্ষ্য করা যায়। ইম্মারসড্‌ গ্রেটিং -এর বিশেষতা হল এই যে এই বিশেষ আলোকীয় যন্ত্র অপবর্তন গ্রেটিং -এর ন্যায় আলোর অপবর্তন ঘটানোর জন্যও ব্যবহার হয়না বরঞ্চ এটা আলোর প্রতিফলন ঘটাতে ব্যবহৃত হয়।
গ্রেটিং এবং প্রিজম রূপরেখা
সাধারনত ৬ প্রকার গ্রেটিং/প্রিজম রূপরেখার প্রচলন আছে,
ঘাসান এল খতিব
ঘাসান এল খতিব একজন লেবাননী কূটনীতিক, যিনি বর্তমানে তুরস্কে লেবাননের রাষ্ট্রদূত হিসেবে দায়িত্ব পালন করছেন। তিনি ২৩ আগস্ট ২০১৮ তারিখে তুরস্কের প্রেসিডেন্ট রেজেপ তাইয়িপ এরদোয়ানের কাছে তার বিশ্বাসপত্র পেশ করেন।   খতিব এর আগে আলজেরিয়ায় লেবাননের রাষ্ট্রদূত হিসেবে দায়িত্ব পালন করেছেন।
ফরিদপুর পৌরসভা, পাবনা
ফরিদপুর পৌরসভা, পাবনা বাংলাদেশের রাজশাহী বিভাগের পাবনা জেলার ফরিদপুর উপজেলার অন্তর্গত 'ক' শ্রেণির একটি পৌরসভা।
প্রশাসনিক এলাকা
মৌজাঃ ০৪টি
আয়তন ও জনসংখ্যা
মোট আয়তনঃ ৩.৫০ বর্গ কি.মি.
মোট জনসংখ্যাঃ ২০,৩৫৩ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ খ ম কামরুজ্জামান মাজেদ
ধূপিখালী নদী
ধূপিখালী নদী হচ্ছে বাংলাদেশের নেত্রকোনা জেলার নেত্রকোনা সদর উপজেলায় অবস্থিত একটি নদী। নদীটির দৈর্ঘ্য ১৮ কিলোমিটার।
বাঁশগাড়ী ইউনিয়ন
বাঁশগাড়ী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ডোরজি নামগিয়াল
ডোরজি নামগিয়াল ছিলেন একজন ভুটানি পেনলপ। তিনি ছোটবেলা থেকেই একজন সরকারী কর্মচারী হিসাবে কাজ করেছেন এবং অবশেষে ট্রংসার পেনলপ হন এবং ১৮৩২ সালে দেব নিযুক্ত হন। পুনাখা জং মেরামত করার সময় তিনি মারা যান, যেটি গৃহযুদ্ধ শুরুর সময় আগুনে ধ্বংস হয়ে গিয়েছিল।
মোহাম্মদ ফজলুল করিম
মোহাম্মদ ফজলুল করিম (২ মার্চ ১৯২৭-৯ জানুয়ারি ২০১৫) বাংলাদেশের আইনজীবী, রাজীতিবিদ ও সাবেক সাংসদ। তিনি ১৯৭০ সালের ও ১৯৭৩ সালের প্রথম জাতীয় সংসদের নির্বাচিত সংসদ সদস্য।
জন্ম ও প্রাথমিক জীবন
মোহাম্মদ ফজলুল করিম ২ মার্চ ১৯২৭ সালে তৎকালীন বৃহত্তর দিনাজপুরের ঠাকুরগাঁও মহকুমা বর্তমানে ঠাকুরগাঁও সদর উপজেলার রুহিয়া ইউনিয়নের কানিকশালগাঁও গ্রামে জন্ম গ্রহণ করেন। তার পিতা নইমউদ্দীন আহাম্মদ ও মাতা সতিজান নেসা।
১৯৪৬ সালে তিনি ঠাকুরগাঁও সরকারি বালক উচ্চ বিদ্যালয় থেকে ম্যাট্রিক পাশ করে ১৯৫০ সালে কলকাতা ইসলামিয়া কলেজ থেকে বিএ পাস করেন। এর ঢাকা বিশ্ববিদ্যালয় ভর্তি হলেও পড়ালেখা শেষ না করে ঠাকুরগাঁওয়ে ফিরে রাজনীতিতে জড়িয়ে যান।
রাজনৈতিক ও কর্মজীবন
ফজলুল করিম ঠাকুরগাঁও জেলা আওয়ামী লীগের প্রাক্তন সভাপতি। তিনি ১৯৫২ সালের বাংলাভাষা আন্দোলনে সত্রিয় অংশগ্রহণ করেন।
কলাবাগান থানা
কলাবাগান বাংলাদেশের রাজধানী ঢাকার একটি থানা। এটি ধানমন্ডি ও জাতীয় সংসদ ভবনের নিকটে অবস্থিত।
মোহাম্মদ ফজলুল করিম
রাজনৈতিক ও কর্মজীবন
১৯৭০ ও ১৯৭৩ সালের নির্বাচনে ঠাকুরগাঁও সদর উপজেলা নিয়ে গঠিত অখণ্ড দিনাজপুর-৩ (বর্তমান ঠাকুরগাঁও-১) আসন থেকে বাংলাদেশ আওয়ামী লীগ থেকে নির্বাচিত সংসদ সদস্য ছিলেন। তিনি ১৯৭১ সালের ঠাকুরগাঁও এলাকার মুক্তিযুদ্ধের সংগ্রাম কমিটির আহবায়ক ছিলেন। ১৯৭৫ সালে তিনি অখণ্ড দিনাজপুর জেলা গভর্নর নিযুক্ত হন।
কলাবাগান থানা
ভৌগোলিক অবস্থান
কলাবাগান থানার আয়তন প্রায় ১.২৬ বর্গকিমি।
জনসংখ্যা
২০০১ সালের বাংলাদেশ আদমশুমারী রিপোর্ট অনুযায়ী কলাবাগান থানার জনসংখ্যা প্রায় ১,০৬,৬৭১ জন।
মোহাম্মদ ফজলুল করিম
মৃত্যু
মোহাম্মদ ফজলুল করিম ৯ জানুয়ারি ২০১৫ সালে ঠাকুরগাঁওয়ে মৃত্যুবরণ করেন।
আমির ইসহাক
আমির ইসহাক (জন্ম ৩১ অক্টোবর ১৯৭১) একজন পাকিস্তানি প্রাক্তন ক্রিকেটার । তিনি ১৯৮৮ এবং ১৯৯৬ সাল পর্যন্ত পাকিস্তান ন্যাশনাল শিপিং কর্পোরেশন এবং ইসলামাবাদের হয়ে প্রথম-শ্রেণীর এবং লিস্ট এ ম্যাচ খেলেন
সুরেন্দ্রনগর লোকসভা কেন্দ্র
সুরেন্দ্রনগর লোকসভা কেন্দ্রটি গুজরাত রাজ্যের ২৬ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত।  লোকসভা কেন্দ্রের অন্তর্গত এলাকার সরকারি ভাষা হল  গুজরাটি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
অভিষেক দাস
অভিষেক দাস (জন্ম: ৫ সেপ্টেম্বর ২০০১) একজন বাংলাদেশী ক্রিকেটার। ২০১৯-২০ ঢাকা প্রিমিয়ার ডিভিশন ক্রিকেট লীগ প্রতিযোগিতায় ওল্ড ডিওএইচএস স্পোর্টস ক্লাবের হয়ে ১৫ মার্চ ২০২০ তারিখে লিস্ট এ ক্রিকেটে তার অভিষেক হয়। তার লিস্ট এ অভিষেকের আগে ২০২০ অনূর্ধ্ব-১৯ ক্রিকেট বিশ্বকাপের জন্য তাকে বাংলাদেশের স্কোয়াডে অন্তর্ভুক্ত করা হয়েছিল।
সুরেন্দ্রনগর লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
সুরেন্দ্রনগর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী মহেন্দ্র মুঞ্জাপাড়া।
আলোকচিত্রগ্রাহী ফিল্ম
আলোকচিত্রগ্রাহী ফিল্ম (Photographic film) হলো স্বচ্ছ প্লাস্টিক ফিল্ম বেসের একটা ফিতা বা পাত, যার এক পাশে থাকে জেলাটিন ইমালশন—যে ইমালশনে আণুবীক্ষণিক আলোক-সংবেদী সিলভার হ্যালাইডের স্ফটিক। স্ফটিকের আকার ও অন্যান্য বৈশিষ্ট্যের ভিত্তিতে ফিল্মের সংবেদনশীলতা, কনট্রাস্ট এবং রেজুলিউশন নির্ধারিত হয়।
ইতিহাস
১৬৪৫ সালে জার্মান বিজ্ঞানী অ্যাথানাসিউস কিরখের আবিষ্কার করলেন ম্যাজিক লণ্ঠন। স্বচ্ছ মাধ্যমের ওপর ছবি এঁকে সেটাকে লেন্সের মধ্য দিয়ে পর্দার প্রতিফলিত করাই ছিল ম্যাজিক লণ্ঠনের আসল কায়দা। এভাবে ক্যামেরা বা ফিল্ম তৈরির আগে তৈরি হল প্রজেক্টরের আদি সংস্করণ। ১৮১৬ সালে ফরাসি রসায়নবিদ নিসেফোরে নিপসে প্রথম আলোকচিত্র তোলেন। ১৮২৪-এ জোসেফ প্লেটো বেলজিয়ামে আবিষ্কার করেন ক্যামেরা শাটার। এর পরপরই ১৮৩০ সালে ব্রিটিশ বিজ্ঞানী ফক্স ট্যাবলেট তৈরি করেন প্রথম নেগেটিভ ছবি। ১৮৭২ সালে একটি মজার ঘটনার মধ্য দিয়ে প্রথম মুভি ক্যামেরা তৈরি হয়। ক্যালিফোর্নিয়ার গভর্নর লিল্যান্ত ছিলেন ঘোরার রেসের দারুণ ভক্ত। ১৮৭২ এ তিনি তাঁর এক বন্ধুর সাথে আজব বাজি ধরলেন। লিল্যান্ত বললেন ঘোড়া দৌড়ানোর সময় কোন এক মুহূর্তে তার সবগুলো পা-ই শূন্যে থাকে। বন্ধু বললেন এটা হতেই পারেনা। বাজীতে জেতার জন্যে লিল্যান্ত ইংরেজ বিজ্ঞানী এডওয়ার্ড মেব্রীজকে ছুটন্ত ঘোড়ার পায়ের ছবি তুলতে বললেন। সাতবছরের একটানা গবেষণার পর মেব্রীজ রেসের মাঠের বিভিন্ন জায়গায় ক্যামেরা বসিয়ে ছুটন্ত ঘোড়ার পায়ের ছবি তুললেন। সত্যিই দেখা গেল, ছুটন্ত ঘোড়ার সবগুলো পা-ই বিশেষ একটি মুহূর্তও শূন্যে থাকে। এই গবেষণা কাজে লাগিয়ে ১৮৮২ সালে মেব্রীজ ড্রাই প্লেট ফটোগ্রাফিক পদ্ধতি আবিষ্কার করলেন। এবছর এপদ্ধতি ব্যবহার করে জুল মারে নামে একজন বিজ্ঞানী আবিষ্কার করলেন ফটোগান। তৈরি হলো প্রথম মুভি ক্যামেরা। সবদিক থেকেই এটি ছিল রাইফেল, শুধু কার্তুজের বদলে এতে থাকতো ফটো- প্লেট । এই রাইফেল ক্যামেরা দিয়ে ছবি তুলতে তুলতেই চলচিত্রে চিত্রগ্রহণের স্থায়ী নাম হয়ে গেল - শুটিং। ১৮৯০ সালে ইস্টম্যান তৈরি করলেন প্রথম পূর্ণাঙ্গ ফটোফিল্ম। ১৮৯৫ সালের ২৮ ডিসেম্বর চলচিত্রের ইতিহাসে এক জ্বলজ্বলে দিন। ফরাসী দু'ভাই - অগুস্ত লুমিয়ের (১৮৬২-১৯৫৪) আর লুই লুমিয়ের ( ১৮৬৪-১৯৪৮) এদিন প্যারিসে আর্কল্যাম্প প্রজেক্টর দিয়ে নিজেদের তৈরি চলচ্চিত্র প্রদর্শন করেন।
শ্যামগ্রাম ইউনিয়ন
শ্যামগ্রাম বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
আয়তন
শ্যামগ্রাম ইউনিয়নের আয়তন ৫,৬৫৯ একর (২০.৯০ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী শ্যামগ্রাম ইউনিয়নের মোট জনসংখ্যা ২৭,৪৩২ জন। এর মধ্যে পুরুষ ১২,৯২৬ জন এবং মহিলা ১৪,৫০৬ জন। মোট পরিবার ৫,৪৫৯টি। জনসংখ্যার ঘনত্ব প্রতি বর্গ কিলোমিটারে প্রায় ১,১৯৮ জন।
অবস্থান ও সীমানা
নবীনগর উপজেলার পশ্চিমাংশে শ্যামগ্রাম ইউনিয়নের অবস্থান। এ ইউনিয়নের উত্তর-পূর্বে নবীনগর পশ্চিম ইউনিয়ন, পূর্বে শ্রীরামপুর ইউনিয়ন ও রসুল্লাবাদ ইউনিয়ন, দক্ষিণে রতনপুর ইউনিয়ন, দক্ষিণ-পশ্চিমে বাঞ্ছারামপুর উপজেলার দড়িকান্দি ইউনিয়ন, পশ্চিমে ছলিমগঞ্জ ইউনিয়ন ও বড়িকান্দি ইউনিয়ন এবং উত্তরে মেঘনা নদী ও নরসিংদী জেলার রায়পুরা উপজেলার মির্জারচর ইউনিয়ন অবস্থিত।
প্রশাসনিক কাঠামো
শ্যামগ্রাম ইউনিয়ন নবীনগর উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী শ্যামগ্রাম ইউনিয়নের সাক্ষরতার হার ৪৫.৪%।
খাল ও নদী
শ্যামগ্রাম ইউনিয়নের পাশ দিয়ে বয়ে চলেছে মেঘনা নদী।
হাট-বাজার
শ্যামগ্রাম ইউনিয়নে প্রধান ২টি বাজার হলো শ্যামগ্রাম বাজার ও মানিকনগর বাজার।
এলটিই
এলটিই, লং টার্ম এভুলুশন অথবা ফোরজি এলটিই যা নামেই পরিচিত হোক না কেন এটি মোবাইল ফোন এবং ডাটা টার্মিনালগুলোর জন্য উচ্চ গতির তথ্য আদান-প্রদানের বেতার যোগাযোগ ব্যবস্থাকে বোঝানো হয়ে থাকে। একে জিএসএম/এজ এবং ইউএমটিএস/এইচএসপিএ নেটওয়ার্ক প্রযুক্তির উপর ভিত্তি করে তৈরি করা হয়েছে। প্রধান নেটওয়ার্ক ব্যবস্থার উন্নয়নের মাধ্যমে এবং ভিন্ন বেতার ব্যবস্থা ব্যবহারের মাধ্যমে গতি এবং ধারণ ক্ষমতা বৃদ্ধি করা হয়েছে। নতুন এই আদর্শটির উন্নয়নে ৩জিপিপি (থার্ড জেনারেশন পার্টনারশিপ প্রজেক্ট) কাজ করেছে এবং রিলিজ এইট নথীতে বর্ণনা করা হয়েছে। রিলিজ নাইনে এর সামান্য উন্নয়ন লিপিবদ্ধ করা হয়।
২০০৯ সালের ১৪ ডিসেম্বর অসলো এবং স্টকহোম এ টেলিয়াসোনেরা বিশ্বে প্রথমবারের মত এলটিই সেবা সাধারণ জনগণের জন্য চালু করে। এলটিই জিএসএম/ইউএমটিএস এবং সিডিএমএ নেটওয়ার্ক পরিচালকদের জন্য একটি সাধারণ আপগ্রেড হিসেবে চিহ্নিত। উত্তর আমেরিকায় ২০১০ সালে প্রথম বৃহৎ আকারে এলটিই নেটওয়ার্ক চালু করে সিডিএমএ ভিত্তিক ভেরাইজন ওয়্যারলেস এবং জাপানের অউ বাই কেডিডিএল এলটিইতে স্থানান্তরিত হবে বলে ঘোষণা দেয়। আর তাই এলটিইকে বিশ্বজনীন সত্যিকারের একটি মোবাইল ফোন আদর্শ হিসেবে ধারণা করা হচ্ছে। তবে, বিশ্বের বিভিন্ন দেশে বিভিন্ন ফ্রিকোয়েন্সি ব্যান্ড ব্যবহৃত হওয়ায় সকল দেশের এলটিই সুবিধা গ্রহণ করার জন্য একাধিক-ব্যান্ড ভিত্তিক ফোনের প্রয়োজন হবে।
চতুর্থ প্রজন্মের বেতার সুবিধা হিসেবে পরিচিত হলেও আইটিইউ-আর এর আইএমটি-অ্যাডভান্সড স্পেসিফিকেশন এবং থ্রিজিপিপি কনসোর্টিয়াম কর্তৃক আগামী প্রজন্মের আদর্শ হিসেবে যে প্রাযুক্তিক প্রয়োজনীয়তা নির্ধারণ করা হয়েছিল তা থ্রিজিপিপি এর রিলিজ ৮ এবং ৯ পরিপূর্ণ রূপে মেটাতে সক্ষম হয়নি। কিন্তু বিপণন চাপ এবং মূল থ্রি জি প্রযুক্তি ক্ষেত্রে ওয়াইম্যাক্স, এইচএসপিএ+ এবং এলটিই উল্লেখযোগ্য উন্নতিসাধণের কারণে আইটিইউ এলটি এবং উপর্যুক্ত প্রযুক্তিগুলোকে ফোর জি প্রযুক্তি হিসেবে স্বিকৃতি প্রদান করে। তবে এলটিই অ্যাডভান্সড আদর্শটি আনুষ্ঠানিকভাবে আইএমটি-অ্যাডভান্সড স্পেসিফিকেশন পরিপূর্ণভাবে মেটাতে সক্ষম হয় ফলে এলটিই-অ্যাডভান্সড এবং ওয়াইম্যাক্স-অ্যাডভান্সডকে বর্তমান প্রজন্মের ফোর জি প্রযুক্তির কাছ থেকে আলাদা করার জন্য আইটিইউ একে “ট্রু ফোর জি” হিসেবে সংজ্ঞায়িত করেছে।
ফ্রিকোয়েন্সি ব্যান্ড
নানা ফ্রিকোয়েন্সি ব্যান্ডে এলটিই ব্যবহার করা সম্ভব। উত্তর আমেরিকায় ৭০০/৮০০ এবং ১৭০০/১৯০০ মেগাহার্জ ব্যবহৃত হয়; দক্ষিণ আমেরিকায় ২৫০০ মেগাহার্জ; ইউরোপে ৮০০, ৯০০, ১৮০০, ২৬০০ মেগাহার্জ; এশিয়ায় ১৮০০ এবং ২৬০০ মেগাহার্জ; এবং অস্ট্রেলিয়ায় ১৮০০ মেগাহার্জ।     ফলে এক অঞ্চলের ফোন অন্য অঞ্চলে না চলার সম্ভাবনা বেশি। আন্তর্জাতিক ভাবে এলটিই সুবিধা নিতে হলে গ্রাহককে একাধিক-ব্যান্ড বিশিষ্ট মোবাইল ফোন ব্যবহার করতে হবে।
মেধাস্বত্ত্ব
ইউরোপীয় টেলিযোগাযোগ আদর্শ সংস্থা (ইটিএসআই)’র “আইপিআর-ডাটাবেজ” (ইন্টেলেকচুয়াল প্রোপার্টি রাইটস) তথ্যানুযায়ী মার্চ ২০১২ পর্যন্ত সর্বমোট ৫০টি কোম্পানির কাছে এলটিই আদর্শের বহুবিধ মেধাস্বত্ত্ব মালিকানা রয়েছে। তবে এই দাবী সঠিক কিনা সে ব্যাপারে ইটিএসআই এখনো কোন তদন্ত করেনি। আর তাই এলটিইর মেধাস্বত্ত্ব সম্পর্কে কোন বিশ্লেষণ করার পূর্বে ইটিএসআই-এ ঘোষিত দাবী ছাড়াও আরো কোন দাবী রয়েছে কিনা তা পরিক্ষা করে দেখা উচিত।
কাওয়া
কাওয়া  (বৈজ্ঞানিক নাম: Euploea core(Cramer)) যার শরীর ও ডানা গাঢ় খয়েরি রঙের, ডানার প্রান্তে সাদা তিলক দেখা যায়। এরা মাঝারি আকারের প্রজাপতি। এরা নিমফ্যালিডি পরিবারের সদস্য এবং 'ডানায়িনি' উপগোত্রের অন্তর্ভুক্ত।
আকার
প্রসারিত অবস্থায় কাওয়ার ডানার আকার ৮৫-৯৫ মিলিমিটার দৈর্ঘ্যের হয়।
বিস্তার
এই প্রজাপতিটি ভারতের প্রায় সর্বত্র দেখা যায়। হিমালয়ের ৮০০০ফুট উচ্চতা পর্যন্ত এদের দেখা যায়। এছাড়া শ্রীলঙ্কা, নেপাল, মায়ানমার, দক্ষিণ ও দক্ষিণ-পূর্ব এশিয়ার বিস্তীর্ণ অঞ্চলে এদের পাওয়া যায়।
বর্ণনা
কাওয়ার ডানার ওপর-পিঠ তুলনায় বেশি গাঢ় খয়েরি বা চকোলেট বর্ণের। পিঠের ডানার দুই পাশে প্রান্ত বরাবর সাদা তিলকের রেখা দেখা যায়, দুটি সারি জুড়ে। প্রান্তের দিকের সারির সাদা তিলকগুলি ছোট এবং গোলাকার হয়। সামনের ডানার নিচের দিকে একটা সাদা বিন্দু আছে। এদের প্রায় সব জায়গায় দেখা যায়।
আচরণ
ডানা না নাড়িয়ে অনেকক্ষণ হাওয়ায় ভেসে থাকতে পারে।
আহার্য উদ্ভিদ
এই শূককীট Apocynaceae, Asclepiadaceae, Moraceae (ডুমুর), Rubiaceae, Ulmaceae প্রজাতি এবং Aphananthe cuspidata, Asclepias curassavica, Asclepias guadeloupe, Asclepias syriaca, Calotropis gigantea, Carissa ovata, Cerbera manghas, Cryptolepis pauciflora, Cryptolepis sinensis, Cryptostegia madagascariensis, Cynanchum carnosum, (বট)Ficus benghalensis, Ficus benjamina, Ficus hederacea, Ficus microcarpa, Ficus obliqua, Ficus pandurata, Ficus platypoda, Ficus pyriformis, (জগডুমুর)Ficus racemosa, Ficus religiosa, Ficus rubiginosa, Ficus variolosa, Gomphocarpus fruticosus, Gymnanthera oblonga, Hemidesmus indicus, Holarrhena pubescens, Hoya australis, Ichnocarpus frutescens, Marsdenia australis, Marsdenia rostrata, Marsdenia suaveolens, Nerium indicum, (করবী)Nerium oleander, Parsonsia alboflavescens, Parsonsia straminea, Plumeria acuminata, Sarcostemma australe, Secamone elliptica, Streblus asper, Toxocarpus wightianus, Trachelospermum bowringii,  Tylophora indica ইত্যাদি গাছের পাতার রসালো অংশ আহার করে।
পানামা ক্রিকেট অ্যাসোসিয়েশন
পানামা ক্রিকেট অ্যাসোসিয়েশন হল পানামার ক্রিকেটের সর্বোচ্চ নিয়ন্ত্রক সংস্থা।পানামা ক্রিকেট অ্যাসোসিয়েশন আন্তর্জাতিক ক্রিকেট কাউন্সিলের সহযোগী সদস্য। সংস্থাটি ২০০২ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। পানামা ক্রিকেট অ্যাসোসিয়েশন আইসিসি আমেরিকার অন্তর্ভুক্ত।
পানামা ক্রিকেট অ্যাসোসিয়েশনের অধীনে পানামার ঘরোয়া ক্রিকেট লিগ অনুষ্ঠিত হয়ে থাকে যেটিতে ১৯ টি দল অংশ নিয়ে থাকে।
নাসিরউদ্দিন চিরাঘ দেহলভি
নাসিরউদ্দিন মাহমুদ চিরাগ-দেহলভী ( উর্দু نصیرالدین چراغ دہلوی) (আনুমানিক ১২7-১37) ছিলেন চতুর্দশ শতাব্দীর মরমী-কবি এবং চিশতী অর্ডারের একজন সুফি সাধক। তিনি ছিলেন সুফি সাধক নিজামুদ্দিন আউলিয়ার শিষ্য, এবং পরবর্তীকালে তার উত্তরসূরি।  তিনি দিল্লী থেকে চিশতী তরিকার শেষ গুরুত্বপূর্ণ সুফি ছিলেন।
দেহলভীর অনুসারীরা তাকে "রওশন চিরাগ-ই-দিল্লি" বলে ডাকে, যার ফার্সি ভাষায় অর্থ " দিল্লির আলোকিত বাতি"।
জীবনী
নাসিরউদ্দিন মাহমুদ চিরাগ দেহলভী (বা চিরাগ-ই-দিল্লি) উত্তর প্রদেশের অযোধ্যায় ১২৭৪ সালের দিকে নাসিরউদ্দিন মাহমুদ আল ফারুকী হিসেবে জন্মগ্রহণ করেন। দেহলভীর পিতা ইয়াহিয়া আল ফারুকী, যিনি পশমিনায় ব্যবসা করতেন এবং তার দাদা শাইখ ইয়াহইয়া আবদুল লতিফ আল ফারুকী প্রথমে উত্তর -পূর্ব ইরানের খোরাসান থেকে লাহোরে চলে আসেন এবং তারপরে অযোধ্যায়, অবধায় স্থায়ী হন। তার বয়স যখন নয় বছর তখন তার বাবা মারা যান এবং তিনি আবদুল করিম শেরওয়ানির কাছ থেকে এবং তারপর ইফতেখার উদ্দিন গিলানির কাছ থেকে শিক্ষা গ্রহণ করেন।
চল্লিশ বছর বয়সে তিনি অযোধ্যা ছেড়ে দিল্লীর উদ্দেশ্যে চলে যান, যেখানে তিনি নিজামুদ্দিন আউলিয়ার শিষ্য হন। দেহলভী তাঁর শিষ্য হিসেবে সারা জীবন সেখানেই ছিলেন এবং তাঁর মৃত্যুর পর তাঁর উত্তরসূরি হন। কালক্রমে, তিনি ফারসি ভাষার একজন পরিচিত কবিও হয়ে ওঠেন।
শিষ্য
তাঁর শিষ্যদের মধ্যে একজন ছিলেন বন্দে নওয়াজ গেজু দারাজ, যিনি পরে দিল্লিতে তৈমুরের আক্রমণের কারণে ১৪০০ সালের দিকে দৌলতাবাদে চলে আসেন। বাহামানি রাজা ফিরুজ শাহ বাহামানীর আমন্ত্রণে তিনি কর্ণাটকের গুলবার্গায় চলে যান। ১৪২২ সালের নভেম্বরে মৃত্যুর আগ পর্যন্ত তিনি চিশতী অর্ডার বিস্তার করে পরবর্তী ২২ বছর সেখানে ছিলেন।
বহু ধর্মীয় ঐক্যের প্রতীক হিসেবে বন্দে নওয়াজের মাজার গুলবার্গায়। আরেকটি বিশিষ্ট শৃঙ্খলা ছিল উচ শরীফের মাখদুম জাহান জহঙ্গাষ্ট (সৈয়দ জালালউদ্দিন শুরখপোশ বুখারির নাতি) মখদুম জাহানিয়ান জহঙ্গাশত ৩৬ হজ করেছিলেন, তিনি কিচৌচা শরীফের আশরাফ জাহাঙ্গীর সিমনানি এবং সৈয়দ সাদরুদ্দিন রাজু কাত্তাল সহ ৮০ জন মাখদুমের সমকক্ষ ছিলেন এবং লুধিয়ানা শেখ চাচুর শাসক গুজরাত জাফর শাহের সুলতান রাজা ফিরোজ শাহ তুগলাকের পীরও ছিলেন। খাজা মঈনুদ্দিন খুর্দ বিন খোয়াজা হিসামউদ্দিন জিগার সোখতা বিন খোয়াজা ফখরুদ্দিন বিন খোয়াজা মইনুদ্দিন হাসান চিশতি রেহমতুল্লাহ আলাইহও শিষ্য ও খলিফা ছিলেন।
দিল্লীতে থাকার সময়, দেহলভী প্রায়ই অযোধ্যায় যাওয়া অব্যাহত রাখেন, যেখানে তিনি বেশ কয়েকজন শিষ্য তৈরি করেন, বিশেষ করে, শাইখ জয়নুদ্দিন আলী আওধী, শাইখ ফতেউল্লাহ আওয়াদী এবং আল্লামা কামালুদ্দিন আওধী। কামালউদ্দিন আলাউদ্দিন তার ভাগ্নে ছিলেন এবং তাকে তার উত্তরসূরি করেছিলেন এবং তারপরে তার উত্তরসূরিরা আহমেদাবাদে রয়েছেন। ভারত খানকা ই আউলিয়া চিশতিয়ার বর্তমান উত্তরসূরি হলেন খাজা রুকনউদ্দিন মোহাম্মদ ফারুখ চিশতি। তিনি নাসিরবাগ, শাহীবাগ, গুজরাত, আহমেদাবাদ, ভারতের বাসিন্দা
দরগা
তাঁর মৃত্যুর পর ১৩৫৮ সালে দিল্লির সুলতান ফিরুজ শাহ তুঘলুক (রঃ ১৩৫১ - ১৩৮৮) তাঁর সমাধি নির্মাণ করেন এবং পরে সমাধিসৌধের দু'পাশে দুটি গেটওয়ে যুক্ত করা হয়। একটি লক্ষণীয় সংযোজন ছিল অষ্টাদশ শতাব্দীর প্রথম দিকে পরবর্তী মুঘল সম্রাট ফারুখসিয়ার দ্বারা নির্মিত একটি মসজিদ, এবং মুসলিম এবং অমুসলিম উভয়ের মধ্যে জনপ্রিয়। লোধি রাজবংশের প্রতিষ্ঠাতার কবর বাহলুল লোদির সমাধি (আর.১৪৫১-৮৯) মাজারটির কাছাকাছি অবস্থিত বলে অভিযোগ করা হয়েছে। ১৮০০ সাল থেকে সমাধির চারপাশে বেড়ে ওঠা 'চিরাগ দিল্লি'-র বর্তমান এলাকায়, এবং এখনও তাঁর নামে চলে, এটি দক্ষিণ দিল্লির গ্রেটার কৈলাসের স্থানীয়তার খুব কাছাকাছি।
উত্তরাধিকার
নাসিরউদ্দিন চিরাঘ দেহলভি, তার আধ্যাত্মিক মাস্টার নিজামুদ্দিন আউলিয়ার মতো, সেমার কথা শোনেননি, যা সেই সময়ের মুসলিম বুদ্ধিজীবীদের একটি অংশ অ-ইসলামিক বলে মনে করত। তিনি অবশ্য এর বিরুদ্ধে কোনও নির্দিষ্ট রায় দেননি। এই কারণেই আজও দিল্লিতে তাঁর মাজারের কাছে কাওয়ালি করা হয় না। নাসিরউদ্দিনের বংশধরদের অনেক দূরে খুঁজে পাওয়া যাবে।। বদি বুয়া বা বদি বিবির দরগা, যিনি বলেছিলেন নাসিরউদ্দিন মাহমুদ চিরাগ দেহলভীর বড় বোন, এখনও অযোধ্যা শহরে বিদ্যমান।
ভোমরা ইউনিয়ন
ভোমরা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
আয়তন ও জমির ব্যবহার
ভোমরা ইউনিয়নের আয়তন ৭,২৪৬ একর।
জনসংখ্যা
২০১৪ সালের পরিসংখ্যান অনুযায়ী ভোমরা ইউনিয়নের লোকসংখ্যা ২৮,৬৪৮ জন। এর মধ্যে পুরুষ ১৪,৬৩১ জন এবং মহিলা ১৪,০১৭ জন। পরিবার সংখ্যা ৪৯৮৬।
অবস্থান ও আয়তন
ভোমরা ইউনিয়নের উত্তরে আলিপুর ইউনিয়ন, পূর্বে ও দক্ষিণে কুলিয়া ইউনিয়ন, পশ্চিমে ভারত অবস্থিত।
প্রশাসনিক কাঠামো
ভোমরা ইউনিয়ন সাতক্ষীরা সদর উপজেলার আওতাধীন ০৬নং ইউনিয়ন পরিষদ। ইউনিয়নে ১টি স্থলবন্দর ভোমরা স্থলবন্দর ১০টি গ্রাম শ্রীরামপুর, গয়েশপুর, বৈচানা, চৌবাড়িয়া, শাখরা, হাড়দাহ, পদ্মশাখরা, লক্ষীদাড়ী, ভোমরা, নবতকাটি এবং ৩টি হাট-বাজার শ্রীরামপুর বাজার,ভোমরা বাজার এবং শাখরা হাট রয়েছে।
৬নং ভোমরা ইউনিয়নের পূর্বতন চেয়ারম্যান বৃন্দ
২। মৃত আব্দুর রউফ
৩। মো: শহিদুল ইসলাম
৪। মৃত রনজিত ঘোষ
৫। মোঃ মোসলেম আলী (ভারপ্রাপ্ত)
৬। মোঃ রবিউল ইসলাম
৭। মোঃ সামছুল আলম
৮। মোঃ আসাদুর রহমান
৯। মোঃ: ইসরাইল গাজী
শিক্ষা ব্যবস্থা
ভোমরা ইউনিয়নের সাক্ষরতার হার ৬৫.৬৮%। এ ইউনিয়নে ১টি কলেজ ইউনাইটেড মডেল কলেজ, ৩টি মাধ্যমিক বিদ্যালয় ভোমরা ইউনিয়ন পল্লী শ্রী মাধ্যমিক বিদ্যালয়,শাখরা কোমরপুর এজি মাধ্যমিক বিদ্যালয় রাশিদা বেগম মাধ্যমিক বিদ্যালয়, ২টি মাদ্রাসা ভোমরা ইউনিয়ন দাখিল মাদ্রাসা , খাদিজাতুল কুবরা দাখিল মাদ্রাসা ও ৫টি প্রাথমিক বিদ্যালয় রয়েছে।
বহিঃসংযোগ
ভোমরা ইউনিয়নের তথ্য বাতায়ন
টেমস ব্যারিয়ার
টেমস ব্যারিয়ার বৃহত্তর লন্ডনের প্লাবনভূমিকে উত্তর সাগর থেকে আগত উচ্চ জলোচ্ছ্বাস এবং ঝড়ের ঢেউ থেকে রক্ষা করতে উত্তোলিত হয়। এটি ১৯৮৪ সাল থেকে কার্যকর হয়েছে। প্রয়োজন হলে এটি উচ্চ জোয়ারের সময় বন্ধ (উত্থাপিত) হয়; সমুদ্রের দিকে নদীর প্রবাহ পুনরুদ্ধারের জন্য এটি কম জোয়ারে খোলা যেতে পারে। ব্যারিয়ারটি আইল অব ডগসের প্রায় ৩ কিলোমিটার (১.৯ মাইল) পূর্ব দিকে নির্মিত, এটির উত্তর তীরটি লন্ডন বরো অফ নিউহ্যামের সিলভার্টাউন এবং এর দক্ষিণ তীরটি রয়েল বরো অফ গ্রীনভিচের নতুন চার্টন এলাকায় অবস্থিত।
নকশা এবং নির্মাণ
স্যার হারমান বান্ডি তার প্রতিবেদনে উল্লেখ করেন যে ১৯৫৩ সালের উত্তর সাগর বন্যা টেমসের তীরের এস্টুয়ারির এবং লন্ডনের কিছু অংশকে প্রভাবিত করে। মনে করা হয় এই বন্যাই ছিল টেমস ব্যারিয়ার একটি বড় কারণ।
ঘূর্ণমান গেটগুলির ধারণাকে ডিজাইন বা নকশা করেছিল (রেজিনাল্ড) চার্লস ড্রপার। ১৯৬৯ সালে, লন্ডনের, উড গ্রিনের, প্যাল্যাট গ্রোভে অবস্থিত তার পিতামাতার বাড়ি থেকে তিনি একটি মডেল নির্মাণ করেছিলেন। ঘূর্ণায়মান সিলিন্ডারগুলি গ্যাস কুকারের নলগুলির নকশা উপর ভিত্তি করে নির্মাণ করেছিলেন। রেনেলেল, পামার এবং ট্রিটন দ্বারা বৃহত্তর লন্ডন পরিষদের জন্য  ব্যারিয়ার বা বাধাটির ডিজাইন বা নকশা করা হয়েছিল এবং ওয়ালিংফোর্ডের হাইড্রোলিক্স রিসার্চ স্টেশনে পরীক্ষিত হয়েছিল। নদী তীরের আপেক্ষিক সোজাতার কারণে নিউ চার্লটন স্থানটি নির্বাচন করা হয়েছিল এবং অন্তর্নিহিত নদী খড়ি বাধাটিকে সমর্থন করার জন্য যথেষ্ট শক্তিশালী ছিল। ১৯৭৪ সালে ব্যারিয়ার বা বাধাটির নির্মান কাজ স্থানটিতে শুরু হয়েছিল এবং কস্টেইন/হল্যান্ডসচে বেটন মাৎসচাপিজ/টার্মাক কনস্ট্রাক্ট কনসোর্টিয়াম দ্বারা নির্মাণ করা হয়েছিল, ১৯৮২ সালের মধ্যে ব্যারিয়ারের বেশিরভাগ ক্ষেত্রেই সম্পূর্ণ ছিল। এই ব্যারিয়ারের দরজাগুলি ক্লিভল্যান্ড ব্রিজ ইউকে লিমিটেড দ্বারা তৈরি করা হয়েছিল নদীর তীরে ডেন্টের জেটিতে।
নুরউদ্দীন খান
প্রথম জীবন
লেফটেন্যান্ট জেনারেল (অবঃ) নূরুদ্দীন খান কিশোরগঞ্জের গুরুদয়ল সরকারি কলেজ থেকে স্নাতক ডিগ্রি লাভ করেন।
পেশা
১৯৯০ সালের নভেম্বরে রাষ্ট্রপতি হোসেন মোহাম্মদ এরশাদ তাকে লেফটেন্যান্ট জেনারেল পদে উন্নীত করেন এবং বাংলাদেশ সেনাবাহিনীর সেনাপ্রধান হিসেবে নিযুক্ত করেন। পরে তিনি এরশাদ বিরোধী আন্দোলনে সমর্থন দিয়ে ছিলেন। যে কারণে এরশাদ পদত্যাগে বাধ্য হন।
১৯৯৬ সালে তিনি নরসিংদীর একটি আসন থেকে ৭ম জাতীয় সংসদের সংসদ সদস্য নির্বাচিত হন। এমপি হিসাবে তার মেয়াদকালে ১৯৯৬ সালে তিনি শেখ হাসিনা প্রশাসনের বিদ্যুৎ, জ্বালানি ও খনিজ সম্পদ বিষয়ক মন্ত্রী হিসেবে নিযুক্ত হন। দুর্নীতির কারণে, দেশের অন্যান্য সমস্যার মধ্যে বিদ্যুৎ সংকটের ফলে প্রধানমন্ত্রী শেখ হাসিনা তাকে বরখাস্ত করেন। গুরুতর বিদ্যুতের ঘাটতির সময় জ্বালানির দাম ও দ্বিগুণ হয়। ২০০১ আওয়ামী লীগ সরকার  মেয়াদ শেষ না হওয়া পর্যন্ত তাকে "দফতর বিহীন মন্ত্রী" রাখা হয়েছিল। ২০০২ সালে স্বেচ্ছায় সব ধরনের রাজনীতি থেকে অবসর নেন।
সোকোল্লু মেহমেদ পাশা
সোকোল্লু মেহমেদ পাশা (سوکلو محمد پاشا, Sokollu Mehmet Paşa; Мехмед-паша Соколовић, Arebica: صوقللو محمد باشا ; ) ছিলেন একজন উসমানীয় রাষ্ট্রনায়ক। তিনি ১৫৬৫-১৫৭৯ সাল পর্যন্ত টানা ১৪ বছর তিনজন সুলতানের (প্রথম সুলাইমান, দ্বিতীয় সেলিম, তৃতীয় মুরাদ) অধীনে উসমানীয় সাম্রাজ্যের উজিরে আজম হিসেবে দায়িত্ব পালন করেন, যা ছিল উসমানী প্রশাসনের সর্বোচ্চ পদ। তাঁকে উসমানীয় সাম্রাজ্যের ইতিহাসে শ্রেষ্ঠ উজিরে আযমদের একজন গণ্য করা হয়।
মাশা দুশকিনা ম্যাডডাক্স
মারিয়া মাশা দাশকিনা ম্যাডডক্স একজন ইউক্রেনীয় আধুনিক নৃত্যশিল্পী এবং নৃত্য শিক্ষিকা । তিনি মার্থা গ্রাহাম ডান্স কোম্পানির একজন প্রাক্তন প্রধান নৃত্যশিল্পী এবং ওয়েক ফরেস্ট ডান্স উত্সবের প্রতিষ্ঠাতা ও পরিচালক।
শৈশব এবং শিক্ষা
মারিয়া দাশকিনা ম্যাডডাক্স ইউক্রেনের রাজধানী কিয়েভ শহরে জন্মগ্রহণ করেন। শৈশবে তিনি শাস্ত্রীয় ব্যালে এবং ভাগানোভা পদ্ধতিতে প্রশিক্ষণ নিয়েছিলেন। তিনি একজন তরুণ প্রাপ্তবয়স্ক হিসাবে মার্কিন যুক্তরাষ্ট্রে চলে আসেন এবং ফ্লোরিডা রাজ্য এর মিয়ামিতে থমাস আর্মার ইয়ুথ ব্যালেতে রুথ উইজেনের অধীনে অধ্যয়ন করেন। তিনি নিউ ওয়ার্ল্ড স্কুল অফ আর্টস থেকে নিজ স্নাতক লাভ করেন ।
কর্মজীবন
২০০৬ সালে দাশকিনা ম্যাডডাক্স নিউ ইয়র্ক শহরে মার্থা গ্রাহাম ডান্স কোম্পানিতে অংশগ্রহন করেন এবং পরবর্তীতে প্রধান নর্তকীর পদে উন্নীত হন। তিনি গ্রাহাম কাজের অনেকগুলি প্রধান ভূমিকায় অভিনয় করেছেন যার মধ্যে রয়েছে অ্যাপালাচিয়ান স্প্রিং-এ ব্রাইড, অ্যারান্ড ইনটু দ্য মেজ, ওম্যান ইন রেড ইন ডাইভারশন অফ অ্যাঞ্জেলস, ইভ ইন এমব্যাটলড গার্ডেন, দ্যা ডুয়েট কনভারসেশেন অফ লাভার্স এবং ডেথস অ্যান্ড এন্ট্রান্সে বিশেষ ভূমিকায় নৃত্য করেছেন। মিকি ওরিহারা এবং সুসান কিকুচি দ্বারা পরিচালিত এবং ডান্স স্পটলাইট দ্বারা উত্পাদিত নতুনদের জন্য একটি মার্থা গ্রাহাম টেকনিক নির্দেশনামূলক ভিডিওতে তাকে বৈশিষ্ট্যযুক্ত করা হয়েছিল।
ইছাখালী নদী
ইছাখালী নদী হচ্ছে বাংলাদেশের চট্টগ্রাম জেলার মীরসরাই উপজেলায় অবস্থিত একটি নদী। নদীটির দৈর্ঘ্য ১৫ কিলোমিটার।
কালীনগর
কালীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কাকদ্বীপ থানার অন্তর্গত একটি প্রত্নস্থল।
প্রত্নসামগ্রী
বিংশ শতাব্দীর মধ্যভাগে কালীনগর থেকে আনুমানিক নবম শতকে নির্মিত ১০৪ সেন্টিমিটার X ৫৬ সেন্টিমিটার X ১৩ সেন্টিমিটার মাপের একটি কালো পাথরের বিষ্ণুমূর্তি আবিষ্কৃত হয়েছে। মূর্তিটির বাম হাত সম্পূর্ণ রূপে ভেঙে গেছে। মূর্তিটি বর্তমানে স্থানীয় গৌরনৃসিংহ আশ্রমে রক্ষিত রয়েছে।
কুনজাং লামু
কুনজাং লামু একজন ভুটানি নারী অধিকার কর্মী ও সরকারি কর্মকর্তা।
লামু জাতীয় মহিলা ও শিশু কমিশনের সদস্য সচিব ও পরিচালক। তিনি সিঙ্গাপুর বিশ্ববিদ্যালয় থেকে মাস্টার্স করেছেন। তিনি ইন্টারন্যাশনাল অর্গানাইজেশন ফর কোলাবোরেটিভ আউটকাম ম্যানেজমেন্টের একজন পরিচালক।
প্রিতম কুমার
প্রিতম কুমার (জন্ম ১২ নভেম্বর ২০০১) একজন বাংলাদেশী ক্রিকেটার। ২০১৯-২০ ঢাকা প্রিমিয়ার ডিভিশন ক্রিকেট লীগ প্রতিযোগিতায় ওল্ড ডিওএইচএস স্পোর্টস ক্লাবের হয়ে ১৫ মার্চ ২০২০ তারিখে লিস্ট এ ক্রিকেটে তার অভিষেক হয়। অভিষেক খেলায় প্রিতম ৩৬ বলে ৩৩ রান সংগ্রহ করে। লিস্ট এ অভিষেকর পূর্বে প্রিতম বাংলাদেশ অনূর্ধ্ব-১৭ ক্রিকেট দল ও বাংলাদেশ অনূর্ধ্ব-১৯ ক্রিকেট দল-এর হয়ে খেলেছেন।
ফ্ল্যাট আর্থ সোসাইটি
বাম|থাম্ব| ফ্ল্যাট আর্থ সোসাইটির [[লোগো]] ফ্ল্যাট আর্থ সোসাইটি (বা আন্তর্জাতিক ফ্ল্যাট আর্থ রিসার্চ সোসাইটি) এমন একটি সংস্থা যারা দাবি করে যে, পৃথিবী সমতল (পৃথিবীর অধিকাংশ মানুষ মনে করে এটি গোলাকার)। সংস্থাটি ১৯৫৬ সালে স্যামুয়েল শেনটন প্রতিষ্ঠা করেছিলেন। চার্লস কে. জনসন ছিলেন এর নেতা এবং নিজের বাড়িতেই তিনি প্রতিষ্ঠানের ভিত্তি তৈরি করেছিলেন। ২০০১ সালে জনসনের মৃত্যুর পরে ফ্ল্যাট আর্থ সোসাইটিটি ভেঙে যায় বলে মনে করা হয়, তবে কিছু ওয়েবসাইট এখনও এই সংস্থার নাম ব্যবহার করে।
কিছু লোক বলেছেন নাসা মহাকাশ থেকে গ্রহের ছবি তুলে প্রমাণ করেছে যে পৃথিবী সমতল নয়। অন্যরা বলছেন যে, গোলাকার পৃথিবী নাসার অস্তিত্বের অনেক আগে থেকেই প্রমাণিত হয়েছিল। সোসাইটি বলছে যে, ছবিগুলি ভুয়া এবং নাসার একটি ষড়যন্ত্রের অংশ।
ফেনী নদী
ফেনী নদী বাংলাদেশের একটি আঞ্চলিক নদী। নদীটি বাংলাদেশের দক্ষিণ-পূর্বাঞ্চলের ফেনী, খাগড়াছড়ি ও চট্টগ্রাম জেলার একটি নদী। নদীটির দৈর্ঘ্য ১৫৩ কিলোমিটার, গড় প্রস্থ ১৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফেনী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১২।
উৎসমুখ ও পতিত মুখ
এক পাশে পার্বত্য রামগড় ও চট্টগ্রামের মিরসরাই, আরেক পাশে ফেনীর ছাগলনাইয়া। মাঝে ফেনী নদী। খাগড়াছড়ি’র পার্বত্য মাটিরাঙ্গা ও পানছড়ির মধ্যবর্তী “ভগবান” টিলা থেকে ছড়া নেমে আসে ভাটির দিকে। আর আসালং-তাইন্দং দ্বীপ থেকে রূপ নেয় ফেনী নদী নামে। ভগবানটিলার পর আসালং তাইন্দং এসে প্রাকৃতিকভাবে প্রবাহিত ছড়াকে কেটে ভারতের ভেতরে প্রবেশ করানো হয়েছে।
বিতর্ক
ফেনী নদীর উৎসমূখ আসলে বাংলাদেশে নাকি ভারতে, তা নিয়ে বিতর্ক রয়েছে। বাংলাদেশের সরকারি তথ্যে ফেনী নদীর উৎপত্তি খাগড়াছড়িতে। অন্যদিকে বাংলাপিডিয়ার তথ্যানুসারে এর উৎপত্তি ত্রিপুরা রাজ্যে অবস্থিত পর্বত শ্রেণিতে। কোনো কোনো গবেষকের মতে, মাটিরাঙ্গা অঞ্চলের পাহাড় থেকে কয়েকটি ছড়া ফেনী নদীতে গিয়ে পড়ার কারণে অনেকে বিভ্রান্ত হয়ে বাংলাদেশ থেকে ফেনী নদীর উৎপত্তি হয়েছে বলে মনে করে। তার মতে, সেই স্থান থেকে প্রায় আড়াই কিলোমিটার ভারতের দিকে দেউটামারা পাহাড়ে এর প্রধান উৎপত্তিস্থল।
প্রবাহপথ
ফেনী নদী মাটিরাংগা ও পান ছড়ি এর মধ্যবর্তী ২৩°২০´ উত্তর অক্ষাংশ ও ৯২°২০´ পূর্ব দ্রাঘিমাংশে উৎপন্ন হয়ে রামগড় পর্যন্ত দক্ষিণ-পশ্চিম দিকে প্রবাহিত হয়ে ত্রিপুরা রাজ্য ও পার্বত্য চট্টগ্রামের মধ্যে সীমান্তরেখা এঁকে দিয়েছে। পরবর্তীতে পশ্চিমে আলীগঞ্জ পর্যন্ত প্রবাহিত হয়ে ত্রিপুরা ও চট্টগ্রামের মধ্যকার সীমান্ত তৈরি করেছে। পাহাড়ি নিবাস ত্যাগ করে ফেনী জেলা থেকে চট্টগ্রামকে বিভক্তকারী এই নদী সমভূমি ধরে প্রবাহিত হয়ে ২২°৫০´ উত্তর অক্ষাংশ ও ৯১°২৭´ পূর্ব দ্রাঘিমাংশে প্রবাহিত হয়ে বঙ্গোপসাগরে পতিত হয়েছে।
বর্ণনা
উৎসমূল থেকে বঙ্গোপসাগর পর্যন্ত ফেনী নদীর দৈর্ঘ্য ১১৫.৮৫ কিমি এবং বঙ্গোপসাগর থেকে রামগড় পর্যন্ত ৮০.৪৫ কিমি অংশ বছরের গোটা সময় ধরে ছোট নৌকা চলাচলের উপযোগী। বর্ষা মৌসুমে ফেনী নদী কানায়-কানায় ভরে ওঠে এবং ভারি বর্ষণের পর প্রবল স্রোত আর ঘূর্ণিপাকে এই নদীর প্রতিটি বাঁক প্রমত্ত ও উত্তাল হয়ে ওঠে। ফেনীর জেলার মুহুরী নদী, যা ছোট ফেনী নদী নামেও পরিচিত, ফেনী নদীর মোহনায় এসে মিলিত হয়েছে। তবে চট্টগ্রাম জেলা থেকে কোন উপনদী এটির সঙ্গে এসে মিলিত হয়নি। পাহাড়ি ঢাল থেকে যথেচ্ছভাবে গাছপালা কেটে নেওয়ায় পাহাড়ি অঞ্চলে ব্যাপক ধস ও ভাঙনের কারণে নদীটি ধীরে ধীরে ভরাট হয়ে আসছে এবং পাহাড়ি ঢল জনিত বন্যার প্রকোপ বৃদ্ধি পাচ্ছে।
বিতর্ক
চট্টগ্রাম, ফেনী ও ভারতের ত্রিপুরা রাজ্যের মধ্যে সীমানা চিহ্নিতকারী ফেনী নদী মূলত বাংলাদেশের অন্তর্গত। তবে ১৯৬০ সাল থেকে ভারত সরকার এই নদীর মধ্যভাগ পর্যন্ত ভারতের অধীনে দাবি করে আসছে।
বেঙ্গল ঈগল পেঁচা
বেঙ্গল ঈগল-পেঁচা, যাকে শৈল ঈগল-পেঁচা (Rock Eagle Owl) বা ভারতীয় ঈগল পেঁচা (Bubo bengalensis/বুবো বেঙ্গেলেনসিস) বলা হয়, এটি বৃহত শিংযুক্ত একটি পেঁচা প্রজাতি, যা দক্ষিণ এশিয়ার পার্বত্য এবং পাথুরে ঝোপ বনে বাস করে। এর শরীরজুড়ে বাদামী এবং ধূসর রঙ ছড়ানো ছিটানো এবং এতে কালো ছোট স্ট্রাইপসহ গলায় সাদা প্যাচ থাকে। এটি আগে ইউরেশিয়ান ঈগল-পেঁচার উপ-প্রজাতি হিসাবে বিবেচিত হয়েছিল। এটি সাধারণত জোড়ায় দেখা যায়। এর গভীর অনুরণনীয় সুর রয়েছে যা সচরাচর ভোর ও সন্ধ্যাবেলায় শোনা যেতে পারে।
আবাসস্থল
এগুলি সাধারণত ঝোপজাতীয় এবং হালকা থেকে মাঝারি আকারের বনগুলিতে দেখা যায়। তবে বিশেষত হিমালয়ের দক্ষিণে এবং ভারতীয় উপমহাদেশের মূল ভূখণ্ডের মধ্যে পাথুরে স্থানগুলির নিকটে এবং ১,৫০০ মিটার উচ্চতার নীচে এদের দেখতে পাওয়া যায়। আর্দ্র চিরসবুজ বন এবং অত্যন্ত শুষ্ক অঞ্চল এরা সচরাচর এড়িয়ে চলে। ঝোপঢাকা পাথুরে টিলা ও উপত্যকা এবং নদী ও স্রোতের খাড়া তীর এদের প্রিয় জায়গা। এটি ঝোপঝাড় বা পাথুরে অভিক্ষেপের আশ্রয়কেন্দ্রে বা গ্রামাঞ্চলের নিকটে কোনো বৃহত আমগাছ বা অনুরূপ ঘন পর্ণরাজিযুক্ত গাছে রাত কাটায়।
আদর্শগত নীতিশাস্ত্র
আদর্শগত নীতিশাস্ত্র (ইংরেজিঃ Normative ethics) হচ্ছে নৈতিক ক্রিয়া সংক্রান্ত অধ্যয়ন। এটি দার্শনিক নীতিশাস্ত্রের একটি শাখা যা কীভাবে একজন নৈতিকভাবে কাজ করতে বাধ্য থাকে এ বিষয়ক কিছু প্রশ্নের সমষ্টি নিয়ে গবেষণা করে। আদর্শগত নীতিশাস্ত্র অধি-নীতিশাস্ত্র থেকে ভিন্ন; কারণ আদর্শগত নীতিশাস্ত্র কার্যের সঠিকতা ও ভুল বিষয়ক আদর্শ নিয়ে পরীক্ষা করে, আর অধি-নীতিশাস্ত্রে নৈতিক ভাষার অর্থ এবং নৈতিক বিষয়ের অধিবিদ্যা নিয়ে আলোচনা করে। আদর্শগত নীতিশাস্ত্র বর্ণনামূলক নীতিশাস্ত্র থেকেও ভিন্ন, কারণ বর্ণনামূলক নীতিশাস্ত্রে ব্যক্তির নৈতিক বিশ্বাস নিয়ে আলোচনা করা হয়। উদাহরণস্বরূপ বলা যায়, বর্ণনামূলক নীতিশাস্ত্র নির্ণয় করার চেষ্টা করে, মানুষের মধ্যে কত শতাংশ বিশ্বাস করে যে হত্যা করা সবসময় ভুল, যেখানে আদর্শগত নীতিশাস্ত্র চিন্তা করে, এরকম বিশ্বাস ধারণ করা ঠিক নাকি ভুল। তাই, আদর্শগত নীতিশাস্ত্রকে কখনও কখনও বর্ণনামূলক এর বদলে বিধানমূলক বলা হয়। যাই হোক, মেটা-ইথিকাল দৃষ্টিভঙ্গির নির্দিষ্ট কিছু প্রকরণকে নৈতিক বাস্তববাদ বলা হয়, সেখানে নৈতিক বিষয়গুলো একই সাথে বর্ণনামূলক ও বিধানমূলক হতে পারে।
বড়পুকুরিয়া কোল মাইনিং কোম্পানী লিমিটেড
বড়পুকুরিয়া কোল মাইনিং কোম্পানী লিমিটেড বাংলাদেশের রাষ্ট্রীয় মালিকানাধীন একটি কোম্পানী। কোম্পানিটি দিনাজপুর জেলার চৌহাটি গ্রামে অবস্থিত।
ইতিহাস
বাংলাদেশ ভূতাত্ত্বিক জরিপ অধিদপ্তর (জিএসবি) কর্তৃক ১৯৮৫ সালে বড়পুকুরিয়া কয়লা ক্ষেত্র আবিষ্কার করা হয়। পরবর্তীতে চাইনিজ কোম্পানি সিএমসি-এর সাথে ৭ ফেব্রুয়ারী, ১৯৯৪ সালে খনি উন্নয়নের জন্য টার্ন-কি ভিত্তিতে একটি চুক্তি স্বাক্ষরিত হয়। এই চুক্তির কার্যক্রম সেপ্টেম্বর, ২০০৫ হতে শুরু হয় এবং আগস্ট, ২০১১ সালে শেষ হয়। উক্ত সময়ের আওতায় ৩.৬৫১ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়।
একই কোম্পানির সাথে ৭২ মাস মেয়াদী দ্বিতীয় চুক্তি স্বাক্ষরিত হত। চুক্তির কার্যক্রম ১১ আগস্ট, ২০১১ হতে শুরু হয় এবং ১০ আগস্ট, ২০১৭ সালে শেষ হয়। উক্ত সময়ের মধ্যে ৫.৫০৪ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়।
পরবর্তীতে ৪৮ মাস মেয়াদী তৃতীয় আরেকটি চুক্তি স্বাক্ষরিত হয়। চুক্তির কার্যক্রম ১১ আগস্ট, ২০১৭ হতে শুরু হয় এবং ১০ আগস্ট, ২০২১ এ শেষ হয়। উক্ত চুক্তির আওতায় জুন ২০২০ পর্যন্ত ২.৩৭৭ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়।
ভূতাত্ত্বিক অবস্থা
বড়পুকুরিয়া কোল বেসিনের বিস্তৃতি ৬.৬৮ বর্গকিলোমিটার। এই বেসিনে কয়লার মোট মজুদ ৩৯০ মিলিয়ন মেট্রিক টন। বড়পুকুরিয়া কয়লা খনি হতে প্রাপ্ত কয়লার মান উচ্চ উদ্ধায়ী বিটুমিনাস শ্রেণী হতে সাব বিটুমিনাস শ্রেণীর অন্তর্গত। যার মূল উপাদান হচ্ছে ফিক্সড কার্বন-৪৮.৪০%, এ্যাশ- ১২.৪০%, ভোলাটাইল মেটার-২৯.২০%, মোট ময়েশ্চার-১০%, ক্ষতিকারক উপাদান সালফারের পরিমাণ-০.৫৩% এবং তাপ দহন ক্ষমতা-১১,০৪০ বিটিউ পার পাউন্ড।
সুর্মা
সুর্মা (বৈজ্ঞানিক নাম: Tanaecia julii (Lesson))এক প্রজাতির মাঝারী আকারের বাদামী রঙের প্রজাপতি। এরা নিমফ্যালিডি পরিবার এবং 'লিমেনিটিডিনি' (Limenitidinae) উপগোত্রের সদস্য।
উপপ্রজাতি
ভারতে প্রাপ্ত সুর্মা এর উপপ্রজাতি হল-
আকার
সুর্মা এর প্রসারিত অবস্থায় ডানার আকার ৬৫-৮৮ মিলিমিটার দৈর্ঘ্যের হয়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ নমুনার ডানার নিম্নতল হালকা বাদামী। পিছনের ডানার নিম্নতলের টর্নাস অর্দ্ধ তে হালকা সবুজের ছোপ লক্ষ্য করা যায় এবং এরা প্রান্ত্রিক অ ডিসকাল অংশে কালো ছোপ চোখে পড়ে। পুরুষ নমুনার, পিছনের ডানার উপরিতলে টর্নাল অংশে নীল প্রান্তরেখা কখনো কখনো অনুপস্থিত অথবা সরু বা ভাঙ্গা প্রকৃতির।
স্ত্রী নমুনায়, সামনের ডানার উপরিতলে কালচে ডিসকাল রেখা দুটির মধ্যবর্তী স্থানে ফ্যাকাসে সাদা ছোপ অথবা ডিসকাল রেখা দুটির উপরাংশের শেষ ভাগ্যে অস্পষ্ট ছোপ বিদ্যমান। পিছনের ডানার নিম্নতল এর শীর্ষভাগ ও শীর্শকোন বাদ দিয়ে বাকী অংশ নীলচে। প্রান্তক ও ডিসকাল রেখাগুলি অস্পষ্ট আর প্রতীয়মান। স্ত্রী নমুনার সাথে প্লেন আর্ল প্রজাতির প্রচুর সামঞ্জস্য।
আচরণ
এরা দ্রুত ওড়ে এবং বাগান ও বনভূমিতে কম উচ্চতায় উড়তে দেখা যায়। এদের উড্ডয়ন অবিকল ব্যারন প্রজাতির মত। পাথরের উপর এবং কম উচ্চতায় পাতার উপরিতলে বসে রোদ পোহানো এদের খুব প্রিয়। পর্বতের পাদদেশ (তরাই) থেকে ১০৩০মিটার উচ্চতা অবধি গভীর জংগলে ঝরনা এবং ছোট নদীর পার এদের বিশেষ পছন্দ। মার্চ থেকে নভেম্নর অবধি এদের দর্শন মেলে।
ফিবি ওয়ালার-ব্রিজ
ফিবি ম্যারি ওয়ালার-ব্রিজ (জন্ম ১৪ জুলাই ১৯৮৫) হলেন একজন ইংরেজ অভিনেত্রী, লেখিকা ও প্রযোজক। তিনি বিবিসির বিয়োগান্ত-হাস্যরসাত্মক ধারাবাহিক ফ্লিব্যাগ (২০১৬-২০১৯)-এর লেখিকা ও অভিনেত্রী হিসেবে সর্বাধিক পরিচিত। এছাড়া তিনি বিবিসি আমেরিকার রোমহর্ষক ধারাবাহিক কিলিং ইভ (২০১৮-বর্তমান)-এর প্রধান লেখিকা ও নির্বাহী প্রযোজক হিসেবে কাজ করছেন। দুটি ধারাবাহিকই বিপুল সমাদৃত হয়েছে এবং দ্য গার্ডিয়ান-এর ২১শ শতাব্দীর সেরা ১০০ টেলিভিশন ধারাবাহিকে স্থান লাভ করেছে, তন্মধ্যে ফ্লিব্যাগ ৮ম স্থান ও কিলিং ইভ ৩০তম স্থান লাভ করেছে।
ফ্লিব্যাগ ধারাবাহিকে অভিনয়ের জন্য ওয়ালার-ব্রিজ তিনটি প্রাইমটাইম এমি পুরস্কার, একটি বাফটা পুরস্কার, দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেছেন।
প্রারম্ভিক জীবন
ফিবি ম্যারি ওয়ালার-ব্রিজ ১৯৮৫ সালের ১৪ই জুলাই পশ্চিম লন্ডনে জন্মগ্রহণ করেন। তার মাতা টেরেসা ম্যারি ওয়ালার-ব্রিজ (বিবাহপূর্ব ক্লার্ক) এবং পিতা মাইকেল সাইপ্রিয়ান ওয়ালার-ব্রিজ। তার পিতা ইলেকট্রনিক বাণিজ্য প্ল্যাটফর্ম ট্রেডপয়েন্ট প্রতিষ্ঠা করেন, এবং তার মাতা ওরশিপফুল কোম্পানি অব আয়রনমঙ্গার্সে কাজ করেন। ওয়ালার-ব্রিজ পরিবার সাসেক্সের কাকফিল্ডের অভিজাত ব্যক্তিবর্গ।  পিতার দিক থেকে তিনি রেভারেন্ড স্যার এজার্টন লেই, ২য় ব্যারোনেটের বংশধর। লেই ১৮৭৩ থেকে ১৮৭৬ সাল পর্যন্ত আমৃত্যু মধ্য চেশায়ারের কনজারভেটিভ পার্টির সংসদ সদস্য ছিলেন।  তার মাতামহ ছিলেন বাকিংহামশায়ারের হিচামের স্যার জন এডওয়ার্ড লংভিল ক্লার্ক, ১২তম ব্যারোনেট।
কর্মজীবন
থাম্ব|বাম|২০১৩ সালে এডিনবরা ফ্রিং উৎসবে ওয়ালার-ব্রিজ (মাঝে) ওয়ালার-ব্রিজ ২০০৯ সালের সোহো থিয়েটারে রোরিং ট্রেড মঞ্চনাটকে শ্রেষ্ঠাংশে অভিনয় করেন। ২০১৩ সালে তিনি ব্যাড এডুকেশন-এর একটি পর্বে ইন্ডিয়া চরিত্রে অভিনয় করেন। এছাড়া তিনি ২০১৫ সালে নাট্যধর্মী ব্রডচার্চ ধারাবাহিকের দ্বিতীয় মৌসুমে কাজ করেন।
অভিনয়ের পাশাপাশি ওয়ালার-ব্রিজ একজন নাট্যকার। তার রচিত নাটক হল ''গুড. ক্লিন. ফান.। ২০১৬ সালে তিনি চ্যানেল ফোরের সিটকম ক্র্যাশিং এবং বিবিসি থ্রিয়ের ফ্লিব্যাগ'' রচনা করেন এবং এতে শ্রেষ্ঠাংশে অভিনয় করেন।
বিবিসি থ্রি-এ প্রারম্ভিক মুক্তির পর ফ্লিব্যাগ ধারাবাহিকটি ২০১৬ সালের আগস্ট থেকে বিবিসি টু-এ প্রচারিত হয়। এরপর অ্যামাজন ভিডিও সার্ভিস এটি গ্রহণ করে এবং ২০১৬ সালের সেপ্টেম্বরে মার্কিন যুক্তরাষ্ট্রে প্রদর্শন করে। এই ধারাবাহিকে তার অভিনয়ের জন্য ওয়ালার-ব্রিজ শ্রেষ্ঠ নারী হাস্যরসাত্মক অভিনয় বিভাগে একটি বাফটা টিভি পুরস্কার অর্জন করেন এবং হাস্যরসাত্মক ধারাবাহিকে শ্রেষ্ঠ অভিনেত্রী বিভাগে একটি ক্রিটিকস চয়েস টেলিভিশন পুরস্কারের মনোনয়ন লাভ করেন। ফ্লিব্যাগ-এর দ্বিতীয় ও চূড়ান্ত মৌসুম ২০১৯ সালে প্রচারিত হয়। দ্বিতীয় মৌসুমে তার কাজের জন্য ওয়ালার-ব্রিজ তিনটি প্রাইমটাইম এমি পুরস্কার লাভ করেন, সেগুলো হল হাস্যরসাত্মক ধারাবাহিকে সেরা প্রধান অভিনেত্রী বিভাগে, হাস্যরসাত্মক ধারাবাহিকে সেরা লেখনী বিভাগে ও সেরা হাস্যরসাত্মক ধারাবাহিক বিভাগে।  এছাড়া তিনি এই কাজের জন্য দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেছেন।
সপুষ্পক উদ্ভিদ
যে সকল উদ্ভিদে ফুল হয় তাদের সপুষ্পক উদ্ভিদ বলে। এদের ফুল হয় আর এই ফুলের মাধ্যমে তারা বংশবৃদ্ধি করে। এই ফুলে সাধারণত বৃতি, দল, ও গর্ভাশয় থাকে।  গর্ভাশয়ের মধ্যে ডিম্বক সজ্জিত থাকে। পরাগায়নের পর ফুলের অন্যান্য অংশ পরে যায় শুধু গর্ভাশয় থেকে যায়। এই গর্ভাশয় বড় হয়ে ফলে পরিণত হয়। ফলের মধ্যে ডিম্বক গুলো বীজে পরিণত হয়। সপুষ্পক উদ্ভিদ গুলোতে উন্নত ধরনের পরিবহন কলা থাকে। এ জন্য এরা কাঠ প্রদানকারী উদ্ভিদ। সপুষ্পক উদ্ভিদকে একবীজপত্রী ও দ্বিবীজপত্রী উদ্ভিদ হিসেবে ভাগ করা যায়। সপুষক উদ্ভিদ  হতে প্রাপ্ত কাঠ, ফুল, ফল মানুষ এর বিভিন্ন কাজে লাগে। সকল উদ্ভিদের মধ্যে সপুষ্পক উদ্ভিদ সর্বোন্নত উদ্ভিদ।
সুইনি টড: দ্য ডিমন বার্বার অব ফ্লিট স্ট্রিট (২০০৭-এর চলচ্চিত্র)
সুইনি টড: দ্য ডিমন বার্বার অব ফ্লিট স্ট্রিট (সংক্ষেপে সুইনি টড নামেও পরিচিত) ২০০৭ সালে মুক্তিপ্রাপ্ত একটি সাংগীতিক স্ল্যাশার (বিশেষ এক ধরনের ভীতিপ্রদ চলচ্চিত্র, যেখানে একজন ব্যক্তি নির্বিচারে নরহত্যা করে বেড়ায়) চলচ্চিত্র।  টিম বার্টন ছবিটি পরিচালনা করেন। স্টিফেন সন্ডহাইম ও হিউ হুইলারের টনি পুরস্কার-বিজয়ী ১৯৭৯ সালের একই নামের সাংগীতিক পরিবেশনা অবলম্বনে এ ছবিটি নির্মিত হয়।
ভিক্টোরীয় যুগের অতিনাটকীয় খলচরিত্র সুইনি টডের আখ্যানই এ ছবিতে চিত্রায়িত হয়েছে। সে একজন সিরিয়াল খুনি, যে তার ক্রেতাদের ধারালো ক্ষুর দিয়ে হত্যা করে। সে তার সহযোগী মিসেস লাভেট-কে দিয়ে তার শিকারদের দেহের পাই বানায়। ছবিতে জনি ডেপ সুইনি টড এবং হেলেনা বোনাম কার্টার মিসেস লাভেট চরিত্রে অভিনয় করেছেন।